অ্যাপোলো কর্মসূচি
অ্যাপোলো মহাকাশ অভিযান কর্মসূচি মার্কিন যুক্তরাষ্ট্রের মহাকাশ সংস্থা নাসা পরিচালিত একাধিক মহাকাশ অভিযানবিশিষ্ট একটি কর্মসূচির নাম। এই প্রকল্পের অ্যাপোলো ১১ অভিযানের মাধ্যমেই চাঁদে প্রথম মানুষের পদার্পণ ঘটে। মার্কিন রাষ্ট্রপতি জন এফ. কেনেডির পরিকল্পনায় ১৯৬১ সালের ২৫শে মে থেকে এই অভিযান কর্মসূচির শুরু হয়। এই প্রকল্পের ৫টি মহাকাশযান চাঁদে সফলভাবে অবতরণ করে। এই কর্মসূচি থেকেই চাঁদে ১২ জন মানুষের পা পড়েছে। ১৯৬১ থেকে ১৯৭২ সাল পর্যন্ত চালানো হয়েছে বিখ্যাত এই মহাকাশ অভিযান কর্মসূচি। এই মহাকাশ কর্মসূচির অন্তর্গত অ্যাপোলো ১১ অভিযানের মহাকাশচারীরা ১৯৬৯ সালের ২০শে জুলাই তারিখে চাঁদে অবতরণ করে। অ্যাপোলো ১৭ মহাকাশযানটি চাঁদে অবতরণ করা সর্বশেষ মনুষ্যবাহী মহাকাশযান।